Document ID: 32000D0761

Odločba Komisije
z dne 16. novembra 2000
o opredelitvi specifikacij projektov skupnega interesa, identificiranih v sektorju vseevropskih energetskih omrežij z Odločbo št. 1254/96/ES Evropskega parlamenta in Sveta
(notificirana pod dokumentarno številko K(2000) 2683)
(Besedilo velja za EGP)
(2000/761/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe št. 1254/96/ES Evropskega parlamenta in Sveta z dne 5. junija 1996 o določitvi vrste smernic za vseevropska energetska omrežja [1], kakor jo nazadnje spreminja Odločba št. 1741/1999/ES [2], in zlasti člena 6(4) Odločbe,
ob upoštevanju naslednjega:
(1) Projekte skupnega interesa, identificirane z Odločbo št. 1254/96/ES, je treba specificirati z navedbo njihove lokacije in, po potrebi, njihovih glavnih značilnosti.
(2) Z Odločbo št. 97/548/ES [3] je Komisija opredelila specifikacije projektov skupnega interesa, identificirane z Odločbo št. 1254/96/ES.
(3) Ker so se razvili projekti skupnega interesa in ker so se s spremembami k Odločbi št. 1254/96/ES uvedli novi projekti skupnega interesa, je treba te specifikacije ustrezno prilagoditi. Zato je primerno nadomestiti Odločbo št. 97/548/ES.
(4) Ukrepi, predvideni s to odločbo, so v skladu z mnenjem odbora, ustanovljenega s členom 9 Odločbe št. 1254/96/ES -
SPREJELA NASLEDNJO ODLOČBO:
Člen 1
Specifikacija projektov skupnega interesa, identificiranih z Odločbo št. 1254/96/ES, se določi v Prilogi k tej odločbi.
Člen 2
Odločba št. 97/548/ES se razveljavi.
Člen 3
Ta odločba je naslovljena na države članice.
V Bruslju, 16. novembra 2000

Labels: 3
15
14
20